മഗ്ദാലൻ ബേൺസ്

ബ്രിട്ടീഷ് യൂട്യൂബറും ബോക്സറും സോഫ്റ്റ്വെയർ ഡെവലപ്പറുമായിരുന്നു മഗ്ദാലൻ ബേൺസ് (ജീവിതകാലം: 6 മെയ് 1983 - 13 സെപ്റ്റംബർ 2019). ലെസ്ബിയൻ റാഡിക്കൽ ഫെമിനിസ്റ്റായ ബെർൺസ് 2010-കളുടെ അവസാനത്തിൽ ലെസ്ബിയൻ രാഷ്ട്രീയം, സ്വതന്ത്രമായ സംസാരം, ലിംഗ സ്വത്വം എന്നിവ കേന്ദ്രീകരിച്ച് നിരവധി യൂട്യൂബ് വ്ലോഗുകൾ നിർമ്മിച്ചുകൊണ്ട് ശ്രദ്ധേയമായി.  ബെർണസിന്റെ കാഴ്ചപ്പാടുകൾ വിവാദങ്ങൾക്കിടയാക്കി. അവളെ "ട്രാൻസ്ഫോബിക്"  , "ടെർഫ്" എന്ന് വിശേഷിപ്പിച്ചു.  ജെൻഡർ റെക്കഗ്നിഷൻ ആക്റ്റ് 2004 ലെ നിർദ്ദിഷ്ട മാറ്റങ്ങളെ എതിർക്കുന്ന ഫോർ ഫോർ വിമൻ സ്കോട്ട്ലൻഡ് (ഫോർവുമൺ.സ്കോട്ട്)   ഗ്രൂപ്പും ബെർൺസ് സ്ഥാപിച്ചു. 
 ആദ്യകാല ജീവിതം, വിദ്യാഭ്യാസം, കരിയർ 
അർജന്റീനയിൽ ജനിച്ച ഗുസ്താവോ ബെർണിന്റെയും സോഷ്യലിസ്റ്റ് ചരിത്രകാരനായ ഡെബോറ ലാവിന്റെയും (1951-2020), മകളായ ബെർൺസ് ലണ്ടനിലെ കാംഡനിലാണ് ജനിച്ചത്. അവിടെ ഹാംപ്സ്റ്റഡ് സ്കൂളിൽ ചേർന്നു.മൂന്ന് മക്കളിൽ ഇളയവളായിരുന്നു (ഒരു സഹോദരിയും സഹോദരനും). അവരുടെ മുത്തച്ഛൻ ഒരു കലാകാരനും അമ്മൂമ്മ ഒരു നർത്തകിയുമായിരുന്നു.കൗമാരപ്രായത്തിൽ, ഹണ്ടിംഗ്‌ഡൺ ലൈഫ് സയൻസസിനും യുദ്ധവിരുദ്ധ മാർച്ചുകൾക്കുമെതിരായ പ്രചാരണങ്ങളിൽ പങ്കെടുത്തു. മാർക്‌സിസത്തെക്കുറിച്ചുള്ള സോഷ്യലിസ്റ്റ് ലേബർ പാർട്ടി ചർച്ചകളിൽ പങ്കെടുത്തു. സോഷ്യലിസ്റ്റ് ലേബർ പാർട്ടിക്ക് തിരഞ്ഞെടുപ്പ് ലഘുലേഖകൾ വിതരണം ചെയ്തു. ഒരു സോഷ്യലിസ്റ്റ് ഗായകസംഘത്തിലും ചേർന്നു.

ഹാംപ്‌സ്റ്റെഡ് സ്‌കൂൾ വിട്ടശേഷം, തന്റെ മുപ്പതുകളിൽ എഡിൻബർഗ് സർവകലാശാലയിൽ ചേരുന്നത് വരെ ബേൺസ് സൗണ്ട് എഞ്ചിനീയറായി ജോലി ചെയ്തു. ആദ്യം എഞ്ചിനീയറിംഗ് പഠിച്ച അവർ വിമൻസ് എഞ്ചിനീയറിംഗ് സൊസൈറ്റിയിൽ നിന്ന് സ്കോട്ട്‌ലൻഡിൽ എഞ്ചിനീയറിംഗ് പഠിക്കുന്ന അധഃസ്ഥിത സ്ത്രീകൾക്കുള്ള അവാർഡ് ആയ ഡോറിസ് ഗ്രേ സ്‌കോളർഷിപ്പ് സ്വീകരിച്ചു.രണ്ടാം വർഷത്തിൽ, അവൾ ഭൗതികശാസ്ത്രത്തിലേക്ക് മാറി, 2016-ൽ ബിരുദം നേടി. അവൾ സ്വയം പഠിപ്പിച്ച കമ്പ്യൂട്ടർ പ്രോഗ്രാമറായിരുന്നു, 2013-നും 2015-നും ഇടയിൽ, റൂബിക്ക് വേണ്ടി FFTW3 ലൈബ്രറി നടപ്പിലാക്കുന്നതിനായി ഗൂഗിൾ സമ്മർ ഓഫ് കോഡ് പ്രോജക്‌റ്റിൽ  അവൾ പങ്കെടുത്തു.  സമ്മർ ഓഫ് കോഡിന്റെ ഭാഗമായി, ഗ്നോം ഫൗണ്ടേഷന്റെ, സ്ത്രീകൾക്കായുള്ള ഔട്ട്‌റീച്ച് പ്രോഗ്രാമിൽ, ആക്‌സസിബിലിറ്റി ടൂൾകിറ്റിനായുള്ള സ്വിംഗ് ഇവന്റുകൾ വിവർത്തനം ചെയ്യുന്നതിനുള്ള ഒരു മൊഡ്യൂളായ ജാവ എടികെ റാപ്പറിലും   കൂടാതെ ഗ്നോം ഷെല്ലിൽ ഒരു ക്യാരറ്റ് ആൻഡ് ഫോക്കസ് ട്രാക്കിംഗ് ഉപകരണം നടപ്പിലാക്കുന്നതിലും അവർ ജോലി ചെയ്തു.

 ബോക്സിംഗ് കരിയർ 
സ്കോട്ടിഷ് അമച്വർ ബോക്‌സിംഗിൽ ബേൺസ് സജീവമായിരുന്നു. 2009 മുതൽ 2011 വരെ, എഡിൻബർഗ് ആസ്ഥാനമായുള്ള ലെയ്ത്ത് വിക്ടോറിയ അമച്വർ ബോക്സിംഗ് ക്ലബ്ബിൽ അംഗമായിരുന്നു.2009-ൽ, സ്കോട്ടിഷ് യൂണിവേഴ്‌സിറ്റി ബോക്‌സിംഗ് ചാമ്പ്യൻഷിപ്പിൽ ബാന്റംവെയ്റ്റ് ഡിവിഷനിൽ അവൾ മത്സരിച്ചു, ഫൈനലിൽ സിനാഡ് ഷീഹാനോട് പരാജയപ്പെട്ടു. 2010-ൽ, ഹാരിൻഗി ബോക്‌സ് കപ്പിൽ വിജയിക്കുന്ന ആദ്യത്തെ സ്കോട്ടിഷ് ബോക്‌സർ ആയി അവർ മാറി.2011-ൽ ബേൺസ് സ്കോട്ട്ലൻഡിലെ ആദ്യ വനിതാ ബോക്സിംഗ് സ്ക്വാഡിൽ അംഗമായിരുന്നു. ആ വർഷം, ഗോൾഡൻ ഗേൾ ചാമ്പ്യൻഷിപ്പിൽ വിജയിക്കുന്ന ആദ്യത്തെ സ്കോട്ടിഷ് ബോക്‌സറായി അവൾ മാറി;പുതിയ വനിതകളുടെ 54 കിലോഗ്രാം വിഭാഗത്തിൽ ബ്രിട്ടീഷ് യൂണിവേഴ്‌സിറ്റീസ് ആൻഡ് കോളേജ് സ്‌പോർട് (BUCS) ബോക്‌സിംഗ് ചാമ്പ്യൻഷിപ്പ് നേടി  മത്സരിച്ചു. സ്കോട്ടിഷ് അമച്വർ ബോക്സിംഗ് ചാമ്പ്യൻഷിപ്പ് 51 കിലോഗ്രാം (ഫ്ലൈ വെയ്റ്റ്) വിഭാഗത്തിൽ സീനിയർ ഫൈനലിൽ സ്റ്റെഫാനി കെർണച്ചനോട് തോറ്റു.

 അവലംബം

 പുറംകണ്ണികൾ 
 Magdalen Berns on YouTube.

വർഗ്ഗം:1983-ൽ ജനിച്ചവർ
വർഗ്ഗം:2019-ൽ മരിച്ചവർ